text: লিটল উইমেন হল গ্রেটা গারউইগ রচিত ও পরিচালিত নাট্য চলচ্চিত্র। এটি লুইজা মে অ্যালকটের ১৮৬৮ সালের একই নামের উপন্যাস অবলম্বনে নির্মিত। এতে শ্রেষ্ঠাংশে অভিনয় করেছেন সার্শা রোনান, এমা ওয়াটসন, ফ্লোরেন্স পিউ, এলিজা স্ক্যানলেন, লরা ডার্ন, টিমাথি শালামে, ট্রেসি লেটস, বব ওডেনকার্ক, জেমস নর্টন, লুইস গ্যারেল, ক্রিস কুপার ও মেরিল স্ট্রিপ।
  
  লিটল উইমেন চলচ্চিত্রটির উদ্বোধনী প্রদর্শনী অনুষ্ঠিত হয় ২০১৯ সালের ৭ই ডিসেম্বর নিউ ইয়র্ক সিটির মডার্ন আর্ট জাদুঘরে, এবং ২০১৯ সালের ২৫শে ডিসেম্বর সনি পিকচার্স রিলিজিং কর্তৃক মার্কিন যুক্তরাষ্ট্রের প্রেক্ষাগৃহে মুক্তি পায়। চলচ্চিত্রটি সমালোচনামূলক প্রশংসা অর্জন করে এবং বিশ্বব্যাপী $১৭৭ মিলিয়ন আয় করে। চলচ্চিত্রটি ৯২তম একাডেমি পুরস্কারে শ্রেষ্ঠ চলচ্চিত্রসহ ছয়টি বিভাগে মনোনয়ন লাভ করে, ও শ্রেষ্ঠ পোশাক পরিকল্পনা বিভাগে পুরস্কৃত হয়। এছাড়া চলচ্চিত্রটি ৭৩তম ব্রিটিশ একাডেমি চলচ্চিত্র পুরস্কারে পাঁচটি বিভাগে মনোনয়ন থেকে শ্রেষ্ঠ পোশাক পরিকল্পনা বিভাগে পুরস্কৃত হয়, এবং ৭৭তম গোল্ডেন গ্লোব পুরস্কারে দুটি বিভাগে মনোনয়ন লাভ করে।
  
  কুশীলব
   সার্শা রোনান - জোসেফিন "জো" মার্চ
   এমা ওয়াটসন - মার্গারেট "মেগ" মার্চ
   ফ্লোরেন্স পিউ - অ্যামি মার্চ
   এলিজা স্ক্যানলেন - এলিজাবেথ "বেথ" মার্চ
   লরা ডার্ন - মার্মি মার্চ
   টিমাথি শালামে - থিওডোর "লরি" লরেন্স
   ট্রেসি লেটস - মিস্টার ড্যাশউড
   বব ওডেনকার্ক - মার্চদের পিতা
   জেমস নর্টন - জন ব্রুক
   লুইস গ্যারেল - ফ্রেডরিক ভায়ের
   জেন হুদিশেল - হ্যানা
   ক্রিস কুপার - মিস্টার লরেন্স
   মেরিল স্ট্রিপ - আন্ট মার্চ
   রাফায়েল সিলভা - ফ্রিডরিখের বন্ধু
   ড্যাশ বারবার - ফ্রেড ভন
   হ্যাডলি রবিনসন - স্যালি গার্ডিনার মোফাট
   অ্যাবি কুইন - অ্যানি মোফাট
   ম্যারিঅ্যান প্লাঙ্কেট - মিসেস কার্ক
  
  মুক্তি
  লিটল উইমেন চলচ্চিত্রটির উদ্বোধনী প্রদর্শনী অনুষ্ঠিত হয় ২০১৯ সালের ৭ই ডিসেম্বর নিউ ইয়র্ক সিটির মডার্ন আর্ট জাদুঘরে, এবং ২০১৯ সালের ৯ই ডিসেম্বর রিও ডি জানেইরো আন্তর্জাতিক চলচ্চিত্র উৎসবের প্রারম্ভিক চলচ্চিত্র হিসেবে প্রদর্শিত হয়। চলচ্চিত্রটি ২০১৯ সালের ২৫শে ডিসেম্বর সনি পিকচার্স রিলিজিং-এর পরিবেশনায় মার্কিন যুক্তরাষ্ট্রের প্রেক্ষাগৃহে মুক্তি পায়।
  
  তথ্যসূত্র
  
  বহিঃসংযোগ
  
   
   
   
  
  বিষয়শ্রেণী:২০১৯-এর চলচ্চিত্র
  বিষয়শ্রেণী:২০১০-এর দশকের নাট্য চলচ্চিত্র
  বিষয়শ্রেণী:কলাম্বিয়া পিকচার্সের চলচ্চিত্র
  বিষয়শ্রেণী:গ্রেটা গারউইগ পরিচালিত চলচ্চিত্র
  বিষয়শ্রেণী:মার্কিন চলচ্চিত্র
  বিষয়শ্রেণী:মার্কিন নাট্য চলচ্চিত্র
title: লিটল উইমেন (২০১৯-এর চলচ্চিত্র)